
	Ministru kabineta noteikumi Nr. 777 
Rīgā 2021. gada 30. novembrī (prot. Nr. 78  12. §)



[bookmark: _Hlk82179951]Grozījumi Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi"

Izdoti saskaņā ar 
Būvniecības likuma 
5. panta pirmās daļas 2. punktu un 
otrās daļas 5., 7. un 10. punktu

[bookmark: _Hlk46389665]Izdarīt Ministru kabineta 2017. gada 9. maija noteikumos Nr. 253 "Atsevišķu inženierbūvju būvnoteikumi" (Latvijas Vēstnesis, 2017, 111. nr.; 2018, 128., 191. nr.; 2019, 235. nr.; 2021, 77. nr.) šādus grozījumus:

1. Izteikt 33.1.6.1. apakšpunktu šādā redakcijā:

"33.1.6.1. topogrāfiskā plāna, būvju situācijas plāna vai inženiertīklu izvietojuma shēmas (šo noteikumu 2.2. apakšnodaļā minētajos gadījumos), ja būvdarbi paredzēti pilsētas teritorijā;".

2. Izteikt 33.2.1. apakšpunktu šādā redakcijā:

"33.2.1. grafiskos dokumentus ar inženierbūves vizuālo risinājumu, ja inženierbūvei ir plānota virszemes daļa (neattiecas uz līnijveida inženierbūvi (apgaismes inženierbūve, elektrotīkls, elektrolīnija, tramvaju ceļš, lidlauku skrejceļš, ārējais inženiertīkls)) un minētajos dokumentos ir parādītas inženierbūvē plānotās izmaiņas vai plānotie funkcionālie vai tehniskie uzlabojumi;".

3. Papildināt noteikumus ar 212. punktu šādā redakcijā:

"212. Līdz attiecīgās būvniecības informācijas sistēmas programmatūras izstrādāšanai un ieviešanai, bet ne ilgāk kā līdz 2022. gada 1. martam:
212.1. šo noteikumu 6.1 punktā minētajos gadījumos:
[bookmark: _GoBack]212.1.1. ierosinot būvniecību, paziņojumam par būvniecību papildus pievieno dokumentu, kurā norāda informāciju par objekta būvniecības veidu (jauna būvniecība, atjaunošana, pārbūve, novietošana vai nojaukšana), inženierbūves lietošanas veidu atbilstoši būvju klasifikācijai, būvniecības ieceres izstrādātāju (juridiskās personas nosaukums, būvkomersanta nosaukums vai būvspeciālista(-u) vārds, uzvārds, juridiskās personas reģistrācijas numurs, būvkomersanta reģistrācijas numurs vai būvspeciālista(-u) sertifikāta numurs un darbības sfēra);
212.1.2. līdz plānoto būvdarbu izpildes termiņa beigām iesniedz brīvas formas iesniegumu, kurā pēc izpildmērījuma iesniegšanas pašvaldībā norāda, ka būvdarbi ir pabeigti, vai pagarina būvdarbu izpildes termiņu, vai atceļ paziņojumu par būvniecību, ja būvdarbi nav uzsākti un netiks veikti;
[bookmark: _Hlk86928240]212.2. ja paskaidrojuma raksta būvniecības procesa ietvarā paredzēti atliktie būvdarbi, tad, iesniedzot paskaidrojuma raksta II daļu, papildus pievieno dokumentu, kurā norāda ziņas par atliktajiem būvdarbiem (darba nosaukums, mērvienība un daudzums, pabeigšanas termiņš), bet institūcija, kura pilda būvvaldes funkcijas, izdod atsevišķu lēmumu par atliktajiem būvdarbiem un izdara būvniecības informācijas sistēmā paskaidrojuma rakstā atzīmi par būvdarbu pabeigšanu;
212.3. ja paskaidrojuma raksta būvniecības procesa ietvarā būvniecības iecerē ir paredzēti būvdarbi vai objekta nodošana ekspluatācijā pa būves kārtām, tad:
212.3.1. nododot ekspluatācijā katru būves kārtu, izņemot pēdējo kārtu, iesniedz brīvas formas iesniegumu, kurā norāda informāciju atbilstoši paskaidrojuma raksta II daļai un šo noteikumu 152. punktā minētos dokumentus, un institūcija, kura pilda būvvaldes funkcijas, izdod atsevišķu lēmumu par būvdarbu pabeigšanu;
212.3.2. nododot ekspluatācijā pēdējo būves kārtu, iesniedz paskaidrojuma raksta II daļu un šo noteikumu 152. punktā minētos dokumentus, un institūcija, kura pilda būvvaldes funkcijas, izdara būvniecības informācijas sistēmā paskaidrojuma rakstā atzīmi par būvdarbu pabeigšanu;
212.4. iekļaujot būvniecības informācijas sistēmā datus par būvspeciālista darbības jomu, norāda informāciju tādā apjomā, kādu nodrošina būvniecības informācijas sistēmas funkcionalitāte."

